Baie mooi geskryf, ek was al daar maar sien nou eers die mooi skrywe uit jou pen en beleef elke woord beter as wat ek dit destyds kan beskryf.
As daar iets is wat ek kan waardeer, dan is dit 'n mens met 'n passie nie net vir sy vaderland nie maar ook vir sy taal, Dorsland, dankie, ek het met ope heimwee jou rapport gelees en as ek dit moes beoordeel dan het ek vir jou 'n A+ gegee. Ek het hierdie rit saam met jou beleef, baie dankie vir die deel hiervan. Soos ou Jan Spies hom sou roep: " Dit smaak na meer" .
Net soos jy heimweë kry soos jy oor die vlaktes staar, kry ek wanneer ek sulke suiwer taalgebruik teëkom. Mens mis dit in die alledaagse stadslewe, die taal laat mens skoon verlang na 'n beter, ouer tydperk. Wel gedaan!
Baie dankie vir die deel dorsland. Jou RR's is altyd van so aard dat dit voel of mens self die roete gery het. Ek het so amper twee jaar terug basies dieselfde roete as met so paar vriende gedoen. Klaarstroom is 'n versteekte juweel, die hel is altyd mooi en trek mens aan soos 'n magneet om weer te gaan en Abrahamskraal is self 'n plek waar ek weer sal kan vashak met sy mooi mooi sons opkoms en ondergange en die gasvryheid van die eienaars.
Wat ek ook weereens met dié rit besef het, is dat mens kan hoe lief vir roomys wees maar om dit elke dag 3 maal 'n dag te eet gaan vinnig afgesaag raak. Ek dink ons almal kom minder gereeld weg as wat ons graag wou. En daarom is dit vir my so kosbaar wanneer ek wel wegbreek op so 'n rit, dan slurp mens dit soos draairoomys op die strand op, smul aan elke kilometer wat ek ry. (kan mens aan 'n kilometer smul wonder ek?)